作者：林正大
词牌/韵律：摸鱼儿

paragraphs: 醉之乡、其去中国，不知其几千里。
其土平旷无涯际。
其气和平一揆。
无寒暑，无聚落居城，无怒而无喜。
昔黄帝氏。
仅获造其都，归而遂悟，结绳已非矣。
及尧舜，盖亦至其边鄙。
终身太平而治。
武王得志於周世。
命立酒人之氏。
从此后，独阮籍渊明，往往逃而至。
何其淳寂。
岂古华胥，将游是境，余故为之记。